30/09/2011 | Administración LocalMunicipal
Mugardos
Convocatoria e bases específicas que rexerán a convocatoria específica e elaboración das listas para a provisión temporal de postos de traballo no Concello de Mugardos. Categoría bibliotecario/a- arquiveiro/a

O sr. Alcalde-Presidente, pola resolución da alcaldía núm.785//2011 de vinte e dous de setembro, prestou aprobación ás seguintes bases: Dacordo co disposto na base segunda das xerais que rexerán a elaboración das listas para a provisión temporal de postos de traballo no Concello de Mugardos (B. O. P. nº. 168/02.09.2010) en aplicación do disposto na base 1ª das mesmas, pola resolución da alcaldía núm.785/2011, de 22.09.2011, acordouse convoca-lo procedemento de elaboración de listas de aspirantes para as contratacións laborais temporais que deseguido se relacionan, convocatoria que se rexerá polas seguintes BASES ESPECÍFICAS: Ademáis dos reflectidos nas bases xerais, requírese: a) Xustificante acreditativo de ter ingresado na conta corrente número 2091-0205-33-3110000032 de Caixa Galicia o importe correspondente ás taxas por dereitos de inscrición. Os dereitos de inscrición establécense na contía de 12 euros. Estarán exentos do pago dos dereitos de inscrición, previa xustificación, as persoas que figuren como demandantes de emprego durante o prazo de, cando menos, un mes anterior á data da presente convocatoria. Serán requisitos para o disfrute da exención que, no prazo de que se trate, non houberan rexeitado oferta de emprego adecuado nin se houbesen negado a participar, agás causa xustificada, en accións de promoción, formación ou reconversión profesionais e que, así mesmo, carezan de rendas superiores, en cómputo mensual, ao salario mínimo interprofesional. Aos efectos de acreditación do dereito á exención de taxas sinalar que a certificación relativa á condición de demandante de emprego cos requisitos sinalados na convocatoria, solicitarase na oficina de servizos públicos de emprego. En cuanto a acreditación das rendas, realizarase mediante unha declaración xurada ou promesa suscrita polo/a solicitante, según modelo que figura a continuación. A falta de xustificación do abono dos dereitos de inscrición ou de atoparse exento determinará a exclusión do/a aspirante. D/Dª. ….………, con D. N. I. …….…., e con enderezo en….….…… DECLARA BAIXO XURAMENTO/BAIXO A SÚA RESPONSABILIDADE: Que carece de rendas superiores, en cómputo mensual, ao salario mínimo interprofesional. E para que así conste ós efectos oportunos, asino o presente en.…., a ….…. de …. do ano …. (Sinatura) As solicitudes axustaránse ao modelos denominados Anexo I e Anexo II publicados no Boletin Oficial da Provincia nº. 200, do 20 de outubro de 2010. O prazo para presentación de solicitudes será de vinte (20) días naturais contados desde a publicación desta convocatoria no Boletín Oficial da Provincia. A presente convocatoria e cantos actos administrativos se deriven da mesma poderán ser impugnados polos/as interesados/as nos casos e na forma establecida pola Lei 30/1992, do 26 de novembro, de réxime xurídico das administraciones públicas e do procedemento administrativo común.” Mugardos, 22 de setembro de 2011. O ALCALDE, ASDO) XOSÉ FERNÁNDEZ BARCIA